open-index/open-wikipedia-markdown huggingface dataset:
M/S Viggen

**M/S Viggen** on vuonna 1998 valmistunut, Ålandstrafikenin operoima matkustaja-autolautta. Alus kulki aiemmin Kustavin Vuosnaisista Brändön Åvaan, mutta lokakuusta 2023 alus liikennöi Ahvenanmaan saariston eteläisellä reitillä Korppoon Galtbyn ja Långnäsin välillä. *Viggen* kulkee reitillään ympäri vuoden. Aluksella on kioski, josta saa juotavia, leipiä ja lämmintäkin ruokaa.

Vuonna 1990 valmistunut M/S ''Alfågeln'' on *Viggenin* sisaralus.

## Lähteet
*Viggen Matkustajalaivat.comissa 
*Viggen Ålandstrafikenin kotisivuilla
Valko-Venäjän pääministeri

**Valko-Venäjän pääministeri** (, ) on Valko-Venäjän hallituksen eli ministerineuvoston johtaja. Hallitus käyttää perustuslain mukaan toimeenpanovaltaa ja sen toimitilat ovat samassa Minskin ydinkeskustan rakennuksessa maan parlamentin kanssa.

Myös presidentillä on perustuslain mukaan laajat toimeenpanovaltuudet. Presidentti nimittää pääministerin ja muun hallituksen ja voi erottaa minkä tahansa ministerin pääministeri mukaan lukien. Presidentin pääministerinimityksen tulee saada maan parlamentin edustajainhuoneen hyväksyntä.

Pääministeri hoitaa Valko-Venäjän presidentin tehtävää uuden vaaleilla valitun presidentin virkavalan vannomiseen asti, mikäli presidenttiä ei ole tai jos presidentti on estynyt hoitamasta toimiaan perustuslain kuvaamissa tapauksissa.

Heinäkuusta 2020 lähtien pääministerinä on toiminut Raman Haloutšanka.

### Pääministerit

Alla oleva kaavio esittää Valko-Venäjän tasavallan pääministerien toimikaudet aika-akselilla.


ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late

DateFormat = dd/mm/yyyy
Period     = from:01/01/1991 till:04/07/2020
TimeAxis   = orientation:horizontal
ScaleMajor = unit:year increment:1 start:1991

Colors     =
  id:postsoviet value:rgb(0.5,0.5,1)
  id:notyetarticle value:rgb(1,0.5,0.5)

BarData =
  barset:PM

PlotData=
 width:5 align:left fontsize:S shift:(-37,5) anchor:till
  barset:PM
 from: 18/09/1991 till: 21/07/1994 color:postsoviet text:"Kebitš" fontsize:10
 from: 22/07/1994 till: 18/11/1996 color:postsoviet text:"Tšyhir" fontsize:10
 from: 18/11/1996 till: 18/02/2000 color:postsoviet text:"Linh" fontsize:10
 from: 18/02/2000 till: 01/10/2001 color:postsoviet text:"Jarmošyn" fontsize:10
 from: 01/10/2001 till: 10/07/2003 color:postsoviet text:"Navitski" fontsize:10
 from: 10/07/2003 till: 28/12/2010 color:postsoviet text:"Sidorski" fontsize:10
 from: 28/12/2010 till: 27/12/2014 color:postsoviet text:"Mjasnikovitš" fontsize:10
 from: 27/12/2014 till: 18/08/2018 color:postsoviet text:"Kabjakou" fontsize:10
 from: 18/08/2018 till: 03/07/2020 color:postsoviet text:"Rumas" fontsize:10


## Lähteet

## Aiheesta muualla
*Belarus  (worldstatesmen.org)
Strategiakartta

**Strategiakartta** on strategian logiikan avaamiseen ja visualisoimiseen käytettävä työkalu. Strategiakartta siis kuvaa, kuinka organisaatio tuottaa arvoa. Sitä käytetään yleensä Balanced Scorecard (BSC) -tyyppisen strategisen ohjausjärjestelmän luomiseen. Itse asiassa koko nykyaikainen BSC-mittaristo perustuu strategiakarttoihin, joiden perusteella luodaan linkki mitattavien asioiden ja strategisesti tärkeiden asioiden välille neljän näkökulman sekä syy-seuraussuhteen mukaisesti. 

## Lähteet
*Kaplan, Robert & Norton, David. (2004). *Strategiakartat*. Helsinki: Talentum

### Viitteet
M/S Grisslan

**M/S ''Grisslan**'' on vuonna 1971 Turusta valmistunut, Ålandstrafikenin operoima saaristolautta, joka liikennöi Ahvenanmaan saaristossa.

Grisslan tilattiin alun perin Svinö-Degerby reitille, mutta on liikennöinyt vuodesta 1985 nykyisellä reitillään. Alus kulkee Lumparlandin Långnäsistä Kumlingen Snäcköseen tunnissa ja 40 minuutissa. Reitillään se pysähtyy lisäksi Överööhön, Sottungaan ja aiemmin myös tilauksesta Bergön saarelle. Grisslan on vuodesta 2012 alkaen kulkenut reitillään vain kesäkaudella, talvella sen korvaa M/S Ejdern. Aluksessa on matkustatiloina vain pieni salonki autokannen alla. Grisslanilla ei ole sisaraluksia.

## Myyntiyritys
Lotta II:en myynnin jälkeen, Grisslan on Ålandstrafikenin vanhin alus. Lisäksi aluksesta puuttuvat sisätilat miltei kokonaan. Alus asetettiin myyntiin vuonna 2010. Alus kuitenkin vedettiin markkinoilta, sillä sille ei löydetty korvaajaa. Vuonna 2012 ja vuoden 2013 alkupuolen alusta pidettiin toimettomana Långnäsin satamassa, sillä alusta ei pidetty merikelpoisena. Kesän 2013 lopussa alus pääsi kuitenkin takaisin liikenteeseen, kun sitä oli ensin paranneltu.

Elokuusta 2020 alkaen alus on Kuljetus-Savolainen Oy:n omistuksessa toiminut itäisen Suomenlahden aluskemikaalivahinkojen- ja öljyntorjunta-aluksena.  Grisslan toimii ympärivuorokautisessa valmiudessa 244 päivää vuodessa. Aluksen kotisatama sijaitsee Loviisassa. Sopimuskausi Rajavartiolaitoksen kanssa kestää vuoteen 2025 asti.

## Lähteet
*Grisslan ruotsinkielisessä Wikipediassa
*Grisslan Ålandstrafikenin kotisivuilla 
*https://kymensanomat.fi/uutiset/lahella/09c90467-be2f-48ab-aa0f-6a5eefa2cdd4
M/S Ejdern

**M/S ''Ejdern**'' on vuonna 1977 valmistunut, Ålandstrafikenin operoima autolautta, joka liikennöi Ahvenanmaan saaristossa. Ejdernin nimi tarkoittaa suomeksi haahkaa.

Ejdern kulkee nykyisin kesällä Långnäsistä Kökariin ja talvella M/S Grisslanin sijaan Snäcköstä Långnäsiin. Aiemmin alus liikennöi pitkään Kustavin ja Brändön välillä, 1980-luvun puoleenväliin asti myös Långnäsiin.

Aluksessa on niukasti matkustajatiloja, mutta yläkannella on kuitenkin pieni salonki. Lisäksi yläkannelta voi matkan ajaksi vuokrata pienen hytin, jossa on sohva ja sängyt sekä pöytä, jonka päällä on hytin hintaan sisältyvää pientä purtavaa.

Perjantai-iltana 6. lokakuuta 2023 M/S Ejdern ajoi karille Ahvenenmaan Brändöössä.

## Lähteet
*Ejdern  Ålandstrafiken.

### Viitteet
M/S Gudingen

**M/S Gudingen** on vuonna 1980 valmistunut, Ålandstrafikenin operoima saaristolautta, joka liikennöi Ahvenanmaan saaristossa. Gudingen kulkee nykyisin kesällä Kökaristä Galtbyhyn, Korppooseen (2h 30 min) ja talvella Långnäsistä Kökariin (2h 40 min). Gudingen kulkee reitillään ympäri vuoden. Aluksessa on matkustajille varattu kahvila, jossa on käytettävissä WiFi-yhteys. M/S Skiftet on Gudingenin sisaralus.

## Lähteet
* Gudingen Matkustajalaivat.comissa 
* Gudingen Ålandstrafikenin kotisivuilla
Vehmaisten Urheilijat

**Vehmaisten Urheilijat** (**VehU**) on tamperelainen Vehmaisten kaupunginosassa toimiva yleisseura. VehU on perustettu vuonna 1929. Tärkeitä virstanpylväitä seuralle ovat olleet Vehmaisten urheilukentän valmistuminen vuonna 1955 ja Kisapirtin osto vuonna 1959. Nykyisin Vehmaisten Urheilijoiden miesten edustusjoukkue pelaa futsalin korkeimmalla sarjatasolla, Futsal-Liigassa.

## Lajit
Vehmaisten Urheilijoiden lajivalikoimaan ovat alusta saakka kuuluneet yleisurheilu ja hiihto. Näiden lisäksi lajeina ovat olleet nyrkkeily, paini, painonnosto, jääkiekko, jalkapallo, lentopallo, voimistelu, suunnistus, pesäpallo, koripallo, salibandy ja futsal.

## Kausi jääkiekon SM-sarjassa
Vehmaisten Urheilijat tunnetaan parhaiten siitä, kun seura nousi jääkiekon SM-sarjaan kaudeksi 1968–1969. VehU on ollut alusta asti TUL:n seura, ja sillä oli liiton kautta hyvät välit neuvostoliittolaisiin urheilupiireihin. VehU saikin tehtyä sopimuksen, jolla neuvostoliittolainen maajoukkuepelaaja Nikolai Karpov saatiin seuraan pelaaja-valmentajaksi. Tämän ansiosta seura nousi SM-sarjaan. Karpovin kausi kesti vain vuoden. VehU putosi yhden kauden jälkeen takaisin Suomensarjaan. 

## Futsal
Vehmaisten Urheilijoiden miesten futsaljoukkue nousi Suomen toiseksi korkeimmalle sarjatasolle Futsal-Ykköseen takaisin kaudeksi 2020–2021. Kaudella 2022–2023 VehU voitti Ykkösen mestaruuden ja nousi sarjahistoriansa ensimmäistä kertaa korkeimmalle sarjatasolle Futsal-Liigaan. Kaudella 2023–2024 nousijajoukkue sijoittui sarjassa kymmenenneksi ja säilytti näin ollen liigapaikkansa. Kaudella 2024–2025 joukkueen päävalmentajana toimii Henri Hytönen. 

## Lähteet
Akantiitti

**Akantiitti** on hopeasulfidin (Ag2S) muoto. Se on tässä muodossa, kun lämpötila on alle tietyn rajan (noin +170&nbsp;°C). Tätä korkeammassa lämpötilassa akantiitti muuttuu argentiitiksi.

Akantiitin väri vaihtelee harmaasta teräksenmustaan. Viirun väri on musta. Sen kovuus on Mohsin kovuusasteikolla 2–2,5.

## Esiintyminen
Akantiittia esiintyy hydrotermisissä juonissa. Samoissa paikoissa akantiitin kanssa esiintyy myös proustiittia ja pyrargyriittia.

## Lähteet

## Aiheesta muualla
* Webmineral: Acanthite Mineral Data 
* Mindat: Acanthite 
* Handbook of Mineralogy: Acanthite (pdf)
Maria Nieminen

**Maria Nieminen** (s. 1975 Laitila) on suomalainen näyttelijä. Hän on näytellyt vuodesta 2012 alkaen erilaisissa mainoksissa, teatterissa sekä pienissä rooleissa lyhytelokuvissa ja televisiosarjoissa. Marraskuusta 2013 lokakuuhun 2016 hän esiintyi MTV3-kanavan saippuasarjassa *[[Salatut elämät]]*, Kristiina Pohjosen roolissa.

## Filmografia
### Elokuvat ja lyhytelokuvat

### Televisiosarjat

## Lähteet

## Aiheesta muualla
* 
*
Wheel of Fortune

**Wheel of Fortune** on yhdysvaltalainen Merv Griffinin kehittämä visailuohjelma. Ohjelman ensimmäinen jakso esitettiin 5. tammikuuta 1975, ja sitä esitetään edelleen. Syyskuussa 2013 alkoi ohjelman 31. tuotantokausi. 

Ohjelma perustuu hirsipuu-peliin, jossa kilpailijat yrittävät arvata kirjain kerrallaan taulussa olevaa lausetta. 

Vastaavalla formaatilla tehtyjä ohjelmia on esitetty monessa eri maassa. Ranskassa sellaista esitettiin vuosina 1987–1997 ja 2006–2012 nimellä *[[La Roue de la fortune]]*. Suomessa vastaavanlaista visailuohjelmaa esitettiin alun perin vuosina 1993–2001 nimellä *[[Onnenpyörä]]*, ja sitä esitetään uudelleen vuodesta 2018 lähtien. 

## Pelin kulku
Jokaisella kierroksella on tarkoituksena arvata eri aihepiireihin kuuluvia sanatehtäviä. Kierroksen alussa tehtävätaululla on tyhjä sanatehtävä, jossa kukin tyhjä kohta vastaa yhtä kirjainta. Jos tehtävässä on välimerkkejä, ne ovat valmiiksi esillä. *Wheel of Fortunen* nimi tulee ruletin tapaisesta pyörästä, jossa on 24 sektoria, joista useimmissa on rahasummia, jotka vaihtelevat 500 dollarista 900 dollariin, minkä lisäksi on myös huippusumma, joka on ensimmäisellä kierroksella 2 500 dollaria, toisella ja kolmannella 3 500 dollaria ja neljännellä ja myöhemmillä 5 000 dollaria. Pyörässä on myös kaksi Bankrupt-sektoria ja yksi Lose a Turn -sektori, joista kummastakin kilpailija menettää pelivuoronsa ja ensimmäiselle osuttaessa myös kaikki kyseisellä kierroksella ansaitut rahat ja palkinnot. Jokaisessa jaksossa on kolme kilpailijaa tai joskus myös kolme kahden hengen joukkuetta, jotka seisovat pelin aikana yksittäisen tulostaulun takana, joissa on kussakin oma merkkinuolensa. Vasemmanpuoleinen tulostaulu katsojasta katsottuna on punainen, keskimmäinen keltainen ja oikeanpuoleinen sininen. Kilpailijoiden paikat valitaan satunnaisesti ennen nauhoitusta.

Kilpailija pyöräyttää pyörää ja jos hänen merkkinuolensa osuu rahasumman kohdalle, hän saa arvata konsonantin. Jos kilpailijan valitsema konsonantti esiintyy tehtävässä, rahasumma kirjataan hänen tililleen ja kerrotaan konsonantin lukumäärällä. Tämän jälkeen kilpailijalla on oikeus joko pyöräyttää uudestaan, ostaa vokaali 250 dollarilla tai yrittää ratkaista tehtävä. Kilpailijat saavat ostaa vokaaleja niin kauan kuin heillä on tarpeeksi rahaa tai kunnes tehtävän kaikki vokaalit ovat näkyvissä. Vuoro siirtyy myötäpäivään seuraavalle kilpailijalle, jos pyörä pysähtyy Bankrupt- tai Lose a Turn -sektorille tai kilpailija arvaa kirjaimen, joka ei esiinny tehtävässä tai joka on jo arvattu kyseisellä kierroksella tai ei onnistu arvaamaan kirjainta viiden sekunnin kuluessa pyörän pysähtymisestä tai arvaa vokaalin ostamatta sitä tai ratkaisee tehtävän väärin. Ainoa poikkeus on Free Play -sektori, jolle osuessaan kilpailija voi arvata konsonantin ja jos se esiintyy tehtävässä, siitä saa 500 dollaria, arvata ilmaisen vokaalin tai yrittää ratkaista tehtävän. Kilpailija ei menetä tässä tapauksessa vuoroaan, vaikka arvaisi kirjaimen tai ratkaisisi tehtävän väärin.

## Lähteet

## Aiheesta muualla

* Ohjelman kotisivut
Kaislakutoja

**Kaislakutoja** (*Ploceus aurantius*) on kutojien heimoon kuuluva varpuslintu.

## Levinneisyys
Kaislakutojaa tavataan hajanaisella alueella Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi.

## Lähteet
Kookoskutoja

**Kookoskutoja** (*Ploceus bojeri*) on kutojien heimoon kuuluva varpuslintu.

## Levinneisyys
Kookoskutojaa tavataan Etiopiassa, Keniassa, Somaliassa ja Tansaniassa. Lajin on kuvattu olevan yleinen rannikkoalueilla. Sen kannankehitys on vakaa, ja laji on luokiteltu elinvoimaiseksi.

## Lähteet
Nokia 1650

**Nokia 1650** on Nokian vuonna 2007 julkaisema kehittyville markkinoille suunnattu matkapuhelin. Sen ominaisuuksia ovat muun muassa taskulamppu, FM-radio sekä polyfoniset soittoäänet. 

## Lähteet

## Aiheesta muualla
* Nokia 1650 - GSMArena.com (englanniksi)
* Nokia 1650 - Puhelinvertailu.com
* Nokia 1650 käyttöohje
Ruskonaamakutoja

**Ruskonaamakutoja** (*Ploceus castanops*) on kutojien heimoon kuuluva varpuslintu.

## Levinneisyys
Ruskonaamakutojaa tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Olavi Talasti

**Mikko Väinö Olavi Tapionlinna** (aik. **Talasti** ja **Tolonen**; 11. helmikuuta 1921 Mikkeli – 20. toukokuuta 1966 Helsinki) oli suomalainen näytelmäkirjailija. 

Talasti kävi 7 luokkaa oppikoulua ja sen jälkeen työskenteli näyttelijänä sekä näytelmätoiminnan ohjaajana.

Olavi Talastin vanhemmat olivat johtajaopettaja Väinö Emil Tapionlinna (1890–1953) ja kansakoulunopettaja Aino Ester Emilia Tapionlinna (o.s. Tolonen, myöh. Talasti) (1890–1967). Olavi Talastin puoliso oli Katri Elina Talasti.

## Teoksia
* *Kun naiset kosivat ...* : kolminäytöksinen huvinäytelmä. Tammen näytelmiä 32. Tammi 1945

## Lähteet
* 

### Viitteet
Vjazma-Brjanskin kaksoistaistelu

**Vjazma-Brjanskin kaksoistaistelu** oli toisessa maailmansodassa Saksan ja Neuvostoliiton joukkojen välinen taistelu operaatio Barbarossan alkuvaiheilla, jonka tavoitteena oli Saksan eteneminen Moskovaan.

Operaatio Taifuunin tavoitteena oli tuhota Neuvostoliiton viimeiset taistelukelpoiset joukot Moskovan edustalla ja saada Neuvostoliitto romahtamaan.

## Joukot
### Saksa

Sotamarsalkka Fedor von Bockin johtama Keskustan armeijaryhmä sisälsi seuraavat voimat

* Saksan 2. panssariryhmä (Guderian)
** 24. Panssariarmeijakunta
** 47. Panssariarmeijakunta
** 48. Panssariarmeijakunta
* Saksan 3. panssariryhmä (Hoth)
** 41. Panssariarmeijakunta
** 56. Panssariarmeijakunta
** 6. Jalkaväkiarmeijakunta
* Saksan 4. panssariryhmä (Hoepner)
** 40. Panssariarmeijakunta
** 46. Panssariarmeijakunta
** 57. Panssariarmeijakunta
* Saksan 4. armeija
* Saksan 9. armeija
* Saksan 2. ilma-armeija
* Saksan 4. ilma-armeija

### Neuvostoliitto

* 6 armeijaa (Timošenko) Vjasman alueella, 22., 29., 30., 19., 16. ja 20. armeija
* 3 armeijaa (Jerjomenko) Brjanskin alueella, 50., 3. ja 13. armeija

## Tavoite
Tuhota Moskovan edustalla olevat venäläiset joukot ja avata tie Moskovaan.

## Taistelujen kulku

Hyökkäyksen aloitti 30. syyskuuta Guderianin 2. panssariryhmä. Sillä oli pisin matka edettävänä ja tavoitteena Orjolin alue. Jo 3. lokakuuta joukot olivat edenneet Orjoliin, noin 200 kilometriä. Neuvostoliiton 13. armeija joutui väistymään. Kaupunki oli täysin valmistautumaton, muun muassa raitiovaunut ajoivat reittejään panssarivaunujen saapuessa sinne. Etenevät joukot motittivat kolme armeijaa, joissa oli yhteensä 26 divisioona, kahteen mottiin Brjanskin molemmin puolin.

Hoepnerin 4. panssariryhmä liittyi hyökkäykseen 2. lokakuuta ja eteni Roslavin alueelta kohti Moskovaa. Samaan aikaan Hothin 3. panssariryhmä lähti liikkeelle pohjoisempaa. Panssariryhmät 3 ja 4 kohtasivat toisensa 7. lokakuuta Vjasmassa. Mottiin oli jäänyt kuusi armeijaa, 55 divisioonaa.

10. lokakuuta puna-armeijan joukkojen johtoon nimitettiin kenraali Žukov.

## Lopputulos

Neuvostoliitto kärsi katastrofaalisen tappion ja satoja tuhansia sotilaita kuoli, haavoittui tai jäi sotavangeiksi. Sotavankeja saatiin 663 000, lisäksi tuhottiin/vallattiin 5 000 tykkiä ja 1 200 panssaria.

## Lähteet
* 
* 
* 
* 
* 
* 
* 
* 
* 

### Viitteet
Juhani Kokko

**Heikki Juhani Kokko** (11. maaliskuuta 1921 Helsinki – 27. lokakuuta 2001 Espoo) oli suomalainen näytelmäkirjailija.

Kokko tuli ylioppilaaksi Helsingin normaalilyseosta vuonna 1941. Hänellä oli opintoja Helsingin yliopistossa. Kokko toimi rakennustyömiehenä, postiapulaisena ja liikemiehenä. Kokon vanhemmat olivat kauppias Juho Kokko ja Tyyne Irene (o.s. Nieminen). Puoliso oli Lyyli Elina (o.s. Kovero) vuodesta 1946.

## Teoksia
* *Yön satakieli* : kolminäytöksinen näytelmä. WSOY 1953

## Lähteet
* 
* Hautakivikuva https://commons.wikimedia.org/wiki/File:Hautakivi_Heikki_Kokko.jpg

### Viitteet
Eero Rämö

**Eero Rämö** (s. 4. helmikuuta 1987 Järvenpää) on suomalainen järjestöjohtaja ja juristi. Rämö on Suomen Punaisen Ristin pääsihteeri, jossa tehtävässä hän aloitti 1. lokakuuta 2023 alkaen. Hän on toiminut vuosina 2014–2017 Suomen Punaisen Ristin valtuuston puheenjohtajana ja Suomen nuorisoalan kattojärjestö Allianssin puheenjohtajana. Aiemmin hän työskenteli johtajana Tekir Oy:ssä sekä Suomen Urheiluliiton viestintäjohtajana ja kehitysjohtajana.

## Lähteet

## Aiheesta muualla
* 
* Eero Rämö Academia.edu:ssa
Sascha Riether

**Sascha Riether** (s. 23. maaliskuuta 1983 Lahr, Saksa) on saksalainen jalkapalloilija, joka edustaa Englannin Valioliigassa pelaavaa Fulhamia Riethter on pelipaikaltaan oikea laitapuolustaja. Hänen pelinumeronsa on 27, pituutensa 174 senttimetriä ja painonsa 70 kiloa. Ennen siirtymistään Fulhamiin Riether on pelannut Bundesliigassa Wolfsburgin ja Freiburgin joukkueissa.

## Lähteet
* http://www.fulhamfc.com/the-teams/first-team/sascha-riether
* http://www.transfermarkt.de/de/sascha-riether/profil/spieler_1662.html
Lucky Thompson

**Eli "Lucky" Thompson** (16. kesäkuuta 1924 Columbia, Etelä-Carolina – 30. heinäkuuta 2005 Seattle) oli yhdysvaltalainen jazzmuusikko. Hän soitti sekä tenori- että sopraanosaksofonia. Hän oli johtavia improvisoijia 1940-luvulta 1960-luvulle. Thompson ajoitti uransa niin, että se yhdisti swing-aikakauden bebop-tyyliin. 

Thompson muutti lapsena perheensä kanssa Detroitiin. Valmistuttuaan high schoolista vuonna 1942 hän soitti Erskine Hawkinsin yhtyeessä. Hän muutti New Yorkiin, jossa toimi Lionel Hamptonin big bandin jäsenenä. Tässä roolissa hän oli puolen vuoden ajan. Hän soitti myös Billy Eckstinen varhaisessa, lyhytikäisessä bebopia soittaneessa big bandissa ja liittyi vuonna 1944 Count Basien orkesteriin. Tilapäisesti hän pääsi tuuraamaan Charlie Parkeria Parkerin ja Dizzy Gillespien sekstetissä. Häntä kuullaan myös Parkerin arvostetulla levytyssessiolla Dial Recordsille 28. maaliskuuta 1946.

Thompson kritisoi Yhdysvalloissa levy-yhtiöiden, musiikin kustantajien ja lahjakkuuden etsijöiden kontrollia jazzista. Osittain tämän suhtautumisensa takia Thompson asui vuosina 1957–1962 Pariisissa, jossa hän levytti Martial Solalin kanssa. Hän palasi muutamaksi vuodeksi Yhdysvaltoihin ennen lähtöään Lausanneen, josta hän palasi taas New Yorkiin vuonna 1970. Hän opetti Dartmouth Collegessa vuosina 1973 ja 1974. Pian tämän jälkeen hän jätti uransa musiikissa. Hän asui ystäviensä mukaan jonkin aikaa Manitoulin Islandilla Ontariossa ja Georgiassa ennen suuntaamistaan länteen. 1990-luvulla hän vaelteli kodittomana Seattlessa. Ennen kuolemaansa hän asui tuetusti Washington Center for Comprehensive Rehabilitationissa Seattlessa.

Ehkä jazzbisnekseen kohdistamansa skeptisyyden johdosta Thompson ei juuri levyttänyt kokoonpanon johtajana. Harvoja albumeita, jotka hän julkaisi omalla nimellään, olivat *Tricotism* (1956) ja *Lucky Strikes* (1964). Hän levytti muun muassa Dinah Washingtonin (1945), Thelonious Monkin (1952), Miles Davisin (1954), Oscar Pettifordin ja Stan Kentonin (1956) kanssa. Hänen viimeiset levytyksensä ovat vuodelta 1973. Thompsonilla oli poika Daryl ja tytär Jade Thompson-Fredericks.

## Lähteet
Kuppilat kuntoon, Jyrki Sukula!

**Kuppilat kuntoon, Jyrki Sukula!** oli suomalainen tositelevisiosarja. Ohjelman pääosassa oli kokki Jyrki Sukula. Ohjelman formaatti perustui Gordon Ramsayn *[[Kurjat kuppilat]]* -sarjaan. Samasta formaatista huolimatta Sukula on myöntänyt olevansa esikuvaansa mukavampi ravintolatarkastaja.

Lokakuussa 2020 alettiin ohjelmaa esittää Hans Välimäen luotsaamana nimellä *[[Kuppilat kuntoon, Hans Välimäki!]]*. Keväällä 2024 ohjelmaa alkoivat vetämään Ville Haapasalo ja Pipsa Hurmerinta, jolloin ohjelma muuttui *[[Kuppilat kuntoon, Ville Haapasalo ja Pipsa Hurmerinta!]]* -nimiseksi.

## Tuotantokaudet
### Ensimmäinen tuotantokausi
Ohjelman ensimmäinen kausi alkoi Nelosella 24. lokakuuta 2012.

### Toinen tuotantokausi
Toinen kausi alkoi Nelosella 4. syyskuuta 2013.

### Kolmas tuotantokausi
Kolmas kausi alkoi vuoden tauon jälkeen Nelosella 9. syyskuuta 2015.

* Kauden seitsemännessä erikoisjaksossa Sukula kävi tapaamassa osa kunnostamiaan kuppiloiden: Ravintola Isabellan, Ravintola Lohikontin, Ravintola Angelan, Ravintola Santalahden, Ruukin Kievarin ja Hotelli Joronjäljen nykytilannetta.

### Neljäs tuotantokausi
Ohjelman neljäs kausi alkoi Nelosella 6. helmikuuta 2018.

## Hotellit kuntoon, Jyrki Sukula!
10. syyskuuta 2014 alkoi samantyyppiseen formaattiin pohjautuva *[[Hotellit kuntoon, Jyrki Sukula!]]*, jossa Sukula pyrkii parantamaan suomalaisten hotelleiden tasoa.

## Lähteet
Voitto Voipio

**Voitto Immanuel Voipio** (21. maaliskuuta 1921 Iisalmi – 9. marraskuuta 2012) oli suomalainen rovasti ja kirjailija.

Voipion vanhemmat olivat hovioikeudenneuvos Lauri Voipio (1879–1927) ja Elna Lovisa Teittinen  (1886–1960). Hän oli naimisissa vuodesta 1949 lehtori Ulla-Maija Tuurin kanssa.

Voipio pääsi ylioppilaaksi 1941 Helsingin suomalaisesta yhteiskoulusta ja suoritti teologian erotutkinnon Helsingin yliopistossa 1949. Ylimääräisenä pappina hän toimi Miehikkälässä vuosina 1949–1951, Heinolassa 1951–1954 ja Mikkelissä 1954–1960 sekä kappalaisena Laihialla 1960–1962 ja virka-apulaisena Tampereella 1962–1965. Ensimmäisenä kappalaisena hän oli Kalevan seurakunnassa 1965–1971 ja kirkkoherrana 1971–1983. Rovastiksi hänet nimitettiin vuonna 1972.

## Teoksia
* *Vaara ohi* : romaani. Kuva ja sana, Helsinki 1945

## Lähteet
*  (vanhentunut linkki)
* Pohjoissavolaisen kaunokirjallisuuden bibliografia : Voitto Voipio

### Viitteet
Erskine Hawkins

**Erskine Hawkins** (26. heinäkuuta 1914 Birmingham, Alabama – 11. marraskuuta 1993 Willingboro, New Jersey) oli yhdysvaltalainen jazzmuusikko. Hänet tunnetaan muun muassa jazzstandardi "Tuxedo Junctionin" säveltäjänä. Hawkins aloitti trumpetin soittamisen 13-vuotiaana. Tätä ennen hän oli jo harjoitellut rumpujen- ja pasuunansoittoa. Opiskellessaan Alabama State Teachers Collegessa Hawkins aloitti toiminnan Bama State Collegians -yhtyeen johtajana ja trumpetistina. Myöhemmin tämän kokoonpanon pohjalta kehittyi Erskine Hawkins Orchestra, joka teki ensilevytyksensä vuonna 1936. Tähän swing-yhtyeeseen kuuluivat myös Dud Bascomb, Paul Bascomb, Julian Dash, Haywood Henry ja Avery Parrish.

Ennen toista maailmansotaa Hawkins yhtyeineen julkaisi kolme merkittävää jazz-/pophittiä. Nämä olivat "Tuxedo Junction", "After Hours" ja "Tippin' In". "Tuxedo Junctionin" alkuperäisversio nousi vuonna 1940 listoilla seitsemänneksi. Glenn Millerin orkesterin versio siitä nousi listaykköseksi, ja omat coverversionsa kappaleesta tekivät myös Duke Ellington, Harry James, Andrews Sisters, Stan Kenton, Quincy Jones, Chet Atkins, King Curtis, Floyd Cramer, Gene Krupa, Duane Eddy, Joe Jackson ja Manhattan Transfer.

Hawkins löysi useita ensiluokkaisia jazzmuusikoita, joihin lukeutuivat Parrish, Henry, Bascombit ja Sammy Lowe sekä laulajat Ida James, Delores Brown ja Della Reese. Hawkinsin myöhemmät levytykset ovat tyylillisesti enemmän kallellaan rhythm and bluesiin kuin jazziin. Hän oli yksi Ray Charlesin tärkeimmistä musiikillisista vaikuttajista.

Vuonna 1948 Hawkinsin sävellys "Gabriel's Heater" pääsi Top 30 -listalle. Yhtye teki paluun vuonna 1971 ja julkaisi albumin *Live at Club Soul Sound*. Hawkins otettiin Alabama Jazz Hall of Fameen ensimmäisten muusikkojen joukossa vuonna 1978. Hänet otettiin myös Alabama Music Hall of Fameen vuonna 1989.

## Lähteet
Kuppilat kuntoon Ruotsi

**Kuppilat kuntoon Ruotsi** (*Kniven mot strupen*) on ruotsalainen tositelevisiosarja, jonka ensimmäinen jakso näytettiin Ruotsin TV3-kanavalla 19. marraskuuta 2009. Sarjan pääosissa nähdään Alexander Nilson, joka laittaa jokaisessa jaksossa konkurssin partaalla olevan ravintolan entistä kannattavammaksi. Ohjelman formaatti perustuu Gordon Ramsayn *[[Kitchen Nightmares]]* -sarjaan.

## Lähteet
Semperconsort

**Semperconsort** on vuonna 1999 Luigi Cozzolinon Firenzessä perustama kamarikokoonpano. Sen tarkoitus on lähinnä esittää italialaista 1600–1700-lukujen kamarimusiikkia historiallisilla soittimilla. Kokoonpanon jäsenillä on takanaan pitkä kokemus vanhan musiikin esittämisestä. He ovat tehneet yhteistyötä muiden muassa Giardino Armonicon, Europa Galanten, Modo Antiquon, I Barocchistin, Accademia Bizantinan, Ensemble Matheuksen, Ensemble Zefiron, Homme Armén, Ensemble Concerton, Ensemble Janequinin, Complesso Baroccon, Concerto Italianon ja eri sinfoniaorkestereidenkin kanssa.

Semperconsort on levyttänyt Naxokselle Tomaso Antonio Vitalin triosonaatteja (op. 1). Yhtyeen levytyksiin kuuluu myös Giovanni Battista Vitalin sonaattien (op. 2) tulkinta.

## Jäsenet
* Luigi Cozzolino, ensimmäinen viulu, johto
* Luca Giardini, toinen viulu
* Bettina Hoffmann, sello
* Gianluca Lastraioli, teorbi ja barokkikitara
* Andrea Perugi, urut ja cembalo

## Lähteet
Claire Lynch

**Claire Lynch** (s. 20. helmikuuta 1954 Kingston, New York) on yhdysvaltalainen bluegrasslaulaja. Hän muutti perheensä kanssa Hazel Greeniin 12-vuotiaana ja lauloi lapsuudessaan epävirallisena triona siskojensa kanssa.

Lynch liittyi Hickory Wind -yhtyeeseen, jossa myös hänen tuleva miehensä Larry oli mukana. Yhtyeen uudeksi nimeksi otettiin sittemmin Front Porch String Band, ja vuonna 1977 ilmestyi omakustanteinen debyyttialbumi *Smilin' at You*, jota seurasi vielä samana vuonna *Country Rain*. Vuonna 1981 yhtye julkaisi *Front Porch String Band* -nimisen albumin Rebel-levymerkillä. Lynch julkaisi ensimmäisen sooloalbuminsa (*Breakin' It*) pienemmällä Ambush-levymerkillä.

Kun Lynch alkoi odottaa ensimmäistä kahdesta lapsestaan vuonna 1982, hän ja hänen miehensä hajottivat yhtyeen ja asettuivat pohjoiseen Alabamaan. Aviopari jatkoi esiintymistä tämän jälkeenkin, ja Claire Lynch toimi myös lauluntekijänä, jonka lauluja coveroivat Stephanie Davis, Patty Loveless ja Kathy Mattea. Vuonna 1990 Claire ja Larry Lynch perustivat uuden version Front Porch String Bandista, ja seuraavana vuonna ilmestyi comebackalbumi *Lines & Traces*. Yhtyeessä ovat toimineet sellaiset muusikot kuin Michael McLain, Missy Raines ja Jim Hurst.

Lynchin toinen sooloalbumi, *Friends for a Lifetime*, ilmestyi vuonna 1993. Hänen albuminsa *Moonlighter* (1995) sai Grammy-ehdokkuuden parhaana bluegrassalbumina. Myöhempiä Lynchin levyjä ovat olleet *Silver and Gold* (1997), *Lovelight* (2000), *Out in the Coutnry* (2001), *New Day on Rounder Records* (2006), *Whatcha Gonna Do* (2009) ja *Dear Sister* (2013). Soolouransa ja Front Porch String Bandin levytysten lisäksi Lynch on laulanut myös Ralph Stanleyn, Linda Ronstadtin, Emmylou Harrisin, Patty Lovelessin, Dolly Partonin, John Starlingin ja Pam Tillisin levyillä.

Lynch on saanut kaksi Grammy-ehdokkuutta ja International Bluegrass Music Associationin vuoden naislaulajan arvon kolmesti vuosina 1997, 2010 ja 2013.

## Lähteet
Juryi Žadobin

**Juryi Viktaravitš Žadobin** () eli **Juri Viktorovitš Žadobin** (; s. 4. marraskuuta 1954 Dnepropetrovsk, Ukrainan SNT, Neuvostoliitto) on Valko-Venäjän puolustusministeri. Sotilasarvoltaan hän on kenraaliluutnantti.

Hän suoritti asepalveluksensa vuodesta 1972 lähtien ja valmistui Kazanin sotilaskomentajakoulusta 1976. Vuonna 1985 hän suoritti tutkinnon Malinovskin sotilasakatemiassa. Vuosina 1976-1990 hän eteni sotilasurallaan rykmentinkomentajaksi. Vuosina 1990-1999 hän toimi useissa Valko-Venäjän siviilipuolustuksen ja Sisäministeriön joukkojen komentajatehtävissä.  

Žadobin nimitettiin vuonna 1999 apulaisministeriksi Valko-Venäjän sisäministeriöön ja sisäministeriön joukkojen komentajaksi. Syyskuusta 2003 lähtien hän vastasi Valko-Venäjän presidentin turvallisuuspalvelusta. Heinäkuussa 2007 hänestä tuli Valko-Venäjän KGB:n johtaja ja vuosina 2008-2009 hän oli Valko-Venäjän puolustusneuvoston sihteerinä. Presidentti Aljaksandr Lukašenka nimitti Žadobinin puolustusministeriksi 4. joulukuuta 2009. Hän on toiminut tässä tehtävässä kahden eri pääministerin (Sidorski 2003-2010, Mjasnikovitš 2010-) hallituksessa.  

## Lähteet

## Aiheesta muualla
* Kuka kukin on (Valko-Venäjällä) -verkkosivusto Juri Žadobinsta  (who.bdg.by) 
* EU ei enää myönnä viisumia V-Venäjän Lukashenkolle (kaleva.fi)
Niall Chorell

**Niall Chorell** on irlantilais-suomalainen laulaja, äänialaltaan tenori. Hän syntyi ja varttui Dublinissa, mutta kouluttautui Suomessa Sibelius-Akatemiassa. Hän on kansainvälisenä oratorio- ja konserttisolistina tulkinnut muiden muassa Johann Sebastian Bachin, Ludwig van Beethovenin, Georg Friedrich Händelin, Joseph Haydnin ja Wolfgang Amadeus Mozartin teoksia. Oopperalaulajana Chorell on esiintynyt muun muassa Suomen Kansallisoopperassa sekä ulkomailla Espanjassa ja Portugalissa.

Chorell sijoittui toiseksi Lappeenrannan valtakunnallisissa laulukilpailuissa vuonna 2002. Lisäksi hän sijoittui kolmanneksi Timo Mustakallio -laulukilpailussa. Vuonna 2001 hän voitti Lohjan tenorikilpailun.

## Lähteet
Kypriako maliaro

**Kypriako maliaro** eli *kypriako maliaro bichon* on kyproslainen koirarotu, jonka Kyproksen Kennelliitto (KOK) on virallisesti hyväksynyt. Sitä ei tule sekoittaa "kyproksenvillakoiraan", joka ei oikeastaan ole edes oma erillinen rotunsa, vaan Kyproksella yleisesti käytetty termi kaikille villakoirataustaisille sekarotuisille. 

## Ulkonäkö
Rotu kuuluu ns. bichon-tyyppiin mutta muistuttaa karvapeitteensä vuoksi toisinaan myös hollanninrottakoiraa ja vehnäterrieriä. Siitä on kolme eri kokoa: pieni on alle 32 cm, keskikokoinen 32–38 cm ja iso 39–45 cm. Kaikki värit sallitaan.

## Luonne ja käyttäytyminen
Kypriako maliaro on luonteeltaan lempeä, leikkisä seura- ja perhekoira, joka on helppo kouluttaa. Vaikkei sen tule olla aggressiivinen, sillä esiintyy jonkin verran myös vahtiviettiä.

## Alkuperä
Rotu on arviolta ainakin tuhat vuotta vanha. 
## Lähteet

## Aiheesta muualla
* Kyproksen Kennelliitto
Frank Socolow

**Frank Socolow** (18. syyskuuta 1923 New York – 30. huhtikuuta 1981 New York) oli yhdysvaltalainen jazz-tenorisaksofonisti. Hän aloitti ammattiuransa vuonna 1941 Jack Melvinin kanssa ja teki sitten yhteistyötä Georgie Auldin, Ted Fio Riton, Roy Stevensin, Van Alexanderin ja Shep Fieldsin kanssa. Hän soitti myös Boyd Raeburnin orkesterissa vuosina 1944, 1948 ja 1956–1957. Hän liittyi Buddy Richin lyhytikäiseen big bandiin ja kiersi Skandinaviassa Chubby Jacksonin kanssa 1947–1948.

Socolow oli mukana Artie Shawin big bandissa 1949–1950 ja Johnny Richardsin orkesterissa 1950-luvun lopussa. Raeburnin, Richin, Jacksonin, Shawin ja Richardsin lisäksi Socolow teki levytyksiä myös Sid Cartlettin, Johnny Bothwellin, Buddy DeFrancon, Charlie Venturan, Sal Salvadorin, Terry Gibbsin, Cecil Paynen, Manny Albamin, Gene Krupan, Teddy Charlesin ja Joe Morellon kanssa. Socolow myös johti kaksi omaa sessiota: ensin neljä laulua kvintetin kanssa, jossa soittivat myös Freddy Webster ja Bud Powell (1945), sitten täysi albumi sekstetin kanssa Bethlehem Recordsille (1956).

## Lähteet
Tom Clancy’s The Division

**Tom Clancy’s The Division** (lyhyesti **The Division**) on Massive Entertainmentin kehittämä ja Ubisoftin julkaisema kolmannen persoonan ammuntapeli, joka on julkaistu 8. maaliskuuta 2016 PlayStation 4:lle, Windowsille ja Xbox Onelle.

Peli sijoittuu Manhattanille, jossa on levinnyt Black Fridayn jälkeen vaarallinen pandemia. Peli perustuu avoimeen maailmaan ja verkkopelaamiseen.

Peliin on alkukuukausien jälkeen tehty useita päivityksiä bugien ja huijareiden karsimiseksi.

Pelille on julkaistu Washingtoniin sijoittuva seuraaja *[[Tom Clancy’s The Division 2|The Division 2]]* 15. maaliskuuta 2019.

## Juoni
Black Fridayn aikaan New Yorkissa alkaa rahan kautta levitä vaarallinen isorokkopandemia. Tauti, joka kulkee nimellä "Green Poison" (Vihreä Myrkky), tai "Dollar Flu" (Dollariflunssa) aiheuttaa laajamittaista kaaosta, ja Manhattan asetetaan karanteeniin. Kun hallitus menettää otteensa kaupungista, aktivoidaan tavallisen väen joukossa olevat nukkuvat agentit, jotka toimivat Strategisen Kotimaan Divisioonan (Strategic Homeland Division, SHD) tai lyhyesti sanottuna "Divisioonan" palveluksessa. Divisioonan agentit on koulutettu toimimaan itsenäisesti äärimmäisen katastrofin sattuessa, ja heidät määrätäänkin auttamaan JTF:ää, katastrofiapujoukkoja, palauttamaan Brooklyn hallintaan.
## Myynti
Peli rikkoi useita Ubisoftin myyntiennätyksiä pian julkaisunsa jälkeen.

## Vastaanotto
GameSpot antoi pelille arvosanaksi 8/10 pistettä arvostelussaan.

## Lähteet

## Aiheesta muualla
*
Budslau

**Budslau** () eli **Budslav** () on kylä Valko-Venäjän Minskin alueen pohjoisosissa Mjadzelin piirissä. Kylä sijaitsee Itämereen laskevan Niemenjoen vesistöalueen yläjuoksulla, sen Vilija-sivujoen Servatš-sivuhaaran (, ) varrella, linnuntietä 35 kilometriä Mjadzelsta itään. Paikallistietä noin kolme kilometriä kylän länsipuolelta kulkee rautatie (asema Budslau).

Kylän katsotaan saaneen alkunsa, kun vuonna 1504 Liettuan suuriruhtinas ja Puolan kuningas Aleksander Jagiellon (Alexander I) lahjoitti 6&nbsp;000 aarin metsäalan tuolloisen Vilnan voivodikunnan itäosista Vilnan bernhardilaiselle munkkiyhteisölle, joka oli  fransiskaanien haarauma. Vuosina 1589–1591 paikalle rakennettiin puinen bernhardilaiskappeli. Vuonna 1598 vauraaseen aatelissukuun kuulunut, vuosina 1589–1610 Vilnassa keskeisessä asemassa toiminut Jan Patš (1550–1610) lahjoitti kirkolle paavi Klemens VIII:lta saadun Neitsyt Marian eli Jumaläidin kuvan. Elokuussa 1633 laskettiin kivisen kirkon peruskivi. Vuonna 1732 Puolan kuningas August II Väkevä myönsi asutukselle kaupungin arvon. 

Kylä tunnetaan erityisesti sen suuresta, Valko-Venäjän kansallispyhäkköihin kuuluvasta katolisesta kirkostaan. Kirkolla on *pienen basilikan* arvo (). Tämä Budslaun Jumalanäidin kirkkona tunnettu rakennus on saanut nimensä siellä säilytettävästä Budslaun Jumalanäidin ihmeitätekevänä pidetystä ikonista. Ikonin katsotaan suojelevan valkovenäläisiä ja se mainitaan kirjallisissa lähteissä jo vuonna 1617. Seurakunnan juhlapäivää vietetään heinäkuun 2. päivänä. 


Kuva:Abraz.jpg| Ihmeitätekevä Budslaun Jumalanäidin ikoni (1590-luvulta).
Kuva:Budsłaŭ. Будслаў (1650).jpg| Budslaun kirkko piirroksessa (1650).


Kuva:Будслаў Комплекс 1.JPG|Kirkko joen toiselta puolelta nähtynä.
Kuva:Budslaŭ, church.jpg|Kirkko.
Kuva:Дэкаратыўнае аздабленьне касьцёла.jpg|Sisänäkymää.


## Lähteet

## Aiheesta muualla
Jooseppi Musto

**Jooseppi Joosepinpoika "Juosi" Musto** (1. tammikuuta 1884 – 27. huhtikuuta 1918 Lappeenranta) oli suomalainen räätäli ja punakaartilainen. Hänet teloitettiin Lappeenrannan Laihian kaupunginosassa sijaitsevassa niin sanotussa Pontuksen kaivannossa. Muston hautapaikka on yksi harvoista sisällissodassa kuolleiden punakaartilaisten yksittäishaudoista Suomessa.

## Vangitseminen ja teloitus
Jooseppi Musto oli räätäli ja sekatyömies, joka oli kärsinyt syyttömänä kahden vuoden tuomion taposta. Hänet oli vapautettu, kun oikea tekijä oli tunnustanut surmatyön kuolinvuoteellaan. Huhtikuun lopussa 1918 Jooseppi vangittiin yhdessä veljensä Antin kanssa. Sodan aikana he eivät olleet mukana taisteluissa, vaan veljesten ainoaksi toiminnaksi punakaartin riveissä jäi muutama vahtivuoro Kansolan sillalla. Veljeksiä kuulusteltiin Lauritsalan kartanossa, jonka jälkeen heitä lähdettiin kuljettamaan kohti Laihian kylää yhdessä kolmannen, tuntemattomaksi jääneen vangin kanssa. Veljekset tiesivät, että heitä oltiin viemässä ammuttavaksi, ja päättivät yrittää pakoa. Pontuksen kaivannossa vangit komennettiin seisomaan sen loivemmalle itäreunalle. Teloittajien nostaessa aseensa veljekset ryntäsivät pakoon kaivannon rinnettä ylöspäin. Jooseppi sai osuman teloittajien luodista, mutta Antti onnistui nousemaan ylös kaivannosta ja pakenemaan. Hän piileskeli kotikylänsä Kansolan metsissä neljän kuukautta, kunnes tuli esiin tilanteen rauhoituttua syksyllä 1918.

## Hauta
Haudan sijainti: .

Teloituksen jälkeen Jooseppi Muston ja toisen ammutun vangin ruumiit jätettiin lojumaan Pontuksen kaivantoon. Myöhemmin samana päivänä heidät löysi töistä palaamassa ollut Lauritsalan sahan työmies, joka hautasi ruumiit yhdessä naapurinsa kanssa. Tarinan mukaan Joosepin äiti olisi halunnut haudata poikansa siunattuun maahan, mutta tällöin hän ilmestyi äidilleen unessa ja ilmoitti hautapaikan olevan hyvän, kunhan vain äiti toimittaa papin siunaamaan Joosepin. Toinen haudan vainajista kaivettiin ylös ja siirrettiin punaisten yhteishautaan, mutta Joosepin ruumis jätettiin Pontuksen kaivantoon papin siunaamana. Paikalle pystytettiin muistoristi, ja myöhemmin se ympäröitiin metallisin pylväin ja ketjuin.

Vuonna 1931 Elisenvaara–Lappeenranta-radan rakentamisen yhteydessä suunnittelua johtanut insinööri kuuli kaivannossa olevasta haudasta ja muutti radan linjausta, niin ettei hauta jäänyt sen alle. Lisäksi haudan puoleista ratapenkerettä tuettiin raskailla kivipaasilla. Rautatien kaksiraiteistamisen yhteydessä on suunniteltu, että Pontuksen kaivannon ylitse rakennettaisiin silta, joka samalla suojelisi myös Muston hautapaikan.

Suomen sotasurmat -tietokannassa Jooseppi Muston kuolinpäiväksi on merkitty 7. toukokuuta, mutta oikea päivämäärä on haudan muistoristissä oleva 27. huhtikuuta.

## Lähteet

## Kirjallisuutta
*Marko Tikka ja Antti O. Arponen: Koston kevät :  Lappeenrannan teloitukset 1918, WSOY 1999
Luettelo Yhdysvaltain presidentinvaalien ehdokkaista vaalivuosittain

Tämä luettelo Yhdysvaltain presidentinvaalien loppukierroksen ehdokkaista. Luettelossa on pääpuolueiden ehdokkaat, sitoutumattomia ja muista pienpuolueista lisäksi vanhoja hajonneita puolueita. Luettelo alkaa vaalivuosilta 1788-1789 ja loppuu vaalivuoteen 2020.  Vaalien voittaja on **lihavoitu**. 

## Vaalitulokset
 

### 1789–1800

### 1804–1852
 

### 1856–nykyaika

## Katso myös
*Luettelo Yhdysvaltain presidentinvaalien vaalituloksista vaalivuosittain

## Lähteet
Laihia (täsmennyssivu)

**Laihia** voi viitata seuraaviin paikkoihin:
*Laihia, kunta Pohjanmaalla
*Laihia (Eura), kylä Euran Kiukaisissa
*Laihia (Lappeenranta), kylä Lappeenrannassa
Tervantie

**Tervantie** on valtakunnallinen matkailutie Suomessa. Reitti kulkee Oulusta Kuhmoon vanhan Oulujoen tervankuljetusreitin maisemissa. Reitin varrella on muun muassa vanhaan tervakulttuuriin liittyviä matkailukohteita ja nykyisiä tervaa hyödyntäviä yrityksiä.

## Lähteet

## Aiheesta muualla
*Tervan tien www-sivut
Something Else

**Something Else** tai **Somethin’ Else** tarkoittaa seuraavia asioita:

* *[[Somethin’ Else (Cannonball Adderleyn albumi)]]*, 1958
* *[[Something Else (The Cranberriesin albumi)]]*, 2017
* *[[Somethin’ Else (The Kingston Trion albumi)]]*, 1965
* *[[Something Else!!!!]]*, Ornette Colemanin albumi vuodelta 1958
* *[[Something Else (Robin Thicken albumi)]]*, 2008
* *[[Something Else (Shirley Basseyn albumi)]]*, 1971
* *[[Something Else (Tech N9nen albumi)]]*, 2013
* *[[Something Else by The Kinks]]*, The Kinksin albumi vuodelta 1967
* ”Somethin’ Else”, Eddie Cochranin kappale (1959)
* Somethin’ Else, musiikkiklubi Jyväskylässä.
Operaatio Pelikaani

**Operaatio Pelikaani** () oli toisessa maailmansodassa saksalaisten suunnitelma Panaman kanavan sabotoimiseksi. Suunnitelman takana oli Sicherheitsdienst-tiedustelupalvelun upseeri Theodor Paeffgen. Suunnitelman mukaan kaksi osiin purettua saksalaista Junkers Ju 87 -konetta olisi kuljetettu sukellusveneellä asumattomalle saarelle Karibialla. Kokoamisen jälkeen koneet olisivat nousseet ilmaan, pommittaneet Gatunin patoa ja siten kenties tehneet Panaman kanavan käyttökelvottomaksi usean kuukauden ajaksi. Hyökkäykseen osallistuneet saksalaiset olisivat onnistuttuaan voineet antaa itsensä ilmi jossakin neutraalissa valtiossa tai heidät olisi voitu ottaa uudelleen sukellusveneen kyytiin. Suunnitelma oli valmis toteutettavaksi vuonna 1943, mutta se peruttiin, koska sen uskottiin paljastuneen.

## Lähteet
M/S Skiftet

**M/S ''Skiftet**'' on Ålandstrafikenin operoima vuonna 1985 valmistunut saaristolautta, joka liikennöi Ahvenanmaan ja Turun saaristossa. Alus kulkee nykyisin kesällä Långnäsistä Kökariin (2 t 40 min), ja talvella se jatkaa Korppoon Galtbyhyn asti (5 t 10 min). Aluksessa on matkustajille varattu kahvila, jossa WiFi-yhteys.

## Rakentaminen ja käyttöhistoria
Alus tilattiin Oy Valmet Laivateollisuus Ab:lta Turusta. Sen köli laskettiin telakkanumerolla 360 ja se luovutettiin 1985 Suomen merenkulkulaitokselle.

Alus siirrettiin Ahvenanmaan maakuntahallinnolle, ja se aloitti liikennöinnin Hummelvikistä Torsholmaan. Vuonna 1990 alus siirrettiin reitille Galtby-Kökar-Kyrkogårdsö-Husö-Sottunga-Överö-Långnäs.

Alus joutui tuuliajolle lokakuussa 2025 konevian vuoksi, mutta se saatiin pelastettua.

## Lähteet

## Aiheesta muualla
*Skiftet Matkustajalaivat.comissa 
*Skiftet Ålandstrafikenin kotisivuilla
M/S Skarven

**M/S ''Skarven*** on [[Ålandstrafiken]]in operoima saaristolautta, joka liikennöi Ahvenanmaan saaristossa. Alus valmistui vuonna 2009 [[Liettua]]n [[Klaipėda]]ssa, ja se kulkee [[Lumparland]]in Svinöstä [[Föglö]]n [[Degerby (Föglö)|Degerbyhyn]] puolessa tunnissa. Skarven kulkee reitillään ympäri vuoden. Aluksessa on kahvila. Skarvenilla ei ole sisaraluksia.

== Aluksen alkutaival ==
Svinö-Degerby reitillä oli vuodesta 1985 liikennöinyt *M/S Knipan*. Aluksesta puuttui kuitenkin sekä kapasiteettia että kahvila. Niinpä Klaipėdan Western Shipyard-telakalta tilattiin vuoden 2007 alussa kokonaan uusi lautta. Alus suunniteltiin myös helpommaksi ohjata satamissa. Kaksi keulaa ja komentosilta molemmissa päissä helpottavat huomattavasti, sillä se poistaa peruutuksen tarpeen. Alus valmistui syyskuussa 2009, sai nimekseen M/S *Skarven* ja aloitti lokakuussa neitsytmatkansa Svinööhön. Ennen liikenteeseen asettamista aluksessa huomattiin kuitenkin marraskuussa 2009 teknisiä puutteita ja vikoja. Alus siirrettiin [[Turku]]un korjattavaksi. *Skarven* aloitti liikenteen nykyisellä reitillään M/S *Knipanin'' tilalla vasta 5. maaliskuuta 2010.

## Lähteet
* Skarven Matkustajalaivat.comissa
Matias Sassali (albumi)

**Matias Sassali** on vuoden 1991 Tenavatähti-laulukilpailuun osallistuneen laulajan Matias Sassalin (s. 1980) studioalbumi. Albumin julkaisi Finnlevy vuonna 1991.

## Kappaleet
Albumi sisältää muun muassa Sassalin Tenavatähti-kilpailussa esitetyn kappaleen *[[Elämää juoksuhaudoissa]]*, jolla hän selviytyi loppukilpailuun, mutta ei päässyt kolmen parhaan joukkoon. Kappalevalintaa pidettiin kilpailun aikana erikoisena, ja hänen äitinsä sekä kilpailun juontaja Seppo Hovi olivat myös kommentoineet asiaa, mutta Sassali itse kieltäytyi esittämästä mitään muuta kappaletta. Sassali on itse kertonut taustansa kappalevalinnalle, että oli kuullut sen radiosta, ja kun melodia oli jäänyt mieleen, hän halusi laulaa sen kilpailussa.

### Kappalelista
# 
# 
# 
# 
# 
# 
# 
# 
# 
# 
# 

## Lähteet
Ville Kivimäki

**Ville Kivimäki** (s. 1976 Helsinki) on suomalainen historiantutkija ja Suomen historian dosentti Tampereen yliopistossa. Vuoden 2024 alusta alkaen hän on toiminut Suomalaisen Kirjallisuuden Seuran tutkimusjohtajana.

## Elämä ja ura
Kivimäki vietti lapsuutensa ja nuoruutensa Lappeenrannassa. Hän aloitti historian opinnot Joensuun yliopistossa, mutta siirtyi Turkuun ja väitteli filosofian tohtoriksi Åbo Akademista vuonna 2013. Väitöskirja *Battled Nerves: Finnish Soldiers’ War Experience, Trauma, and Military Psychiatry, 1941–44* edustaa pohjoismaiden historiaa ja käsittelee suomalaissotilaiden psyykkisiä häiriöitä jatkosodan aikana. Väitöskirjan suomenkielinen versio *[[Murtuneet mielet|Murtuneet mielet: Taistelu suomalaissotilaiden hermoista 1939–1945]]* voitti vuoden 2013 Tieto-Finlandia-palkinnon. Kiitospuheessaan Kivimäki painotti, että psyykkiset vammat tulisi ymmärtää fyysisten vammojen lailla sotavammoiksi. ”Psyykkiset oireet olivat pohjimmiltaan mitä normaalein reaktio pöyristyttäviin olosuhteisiin. Ne eivät olleet merkkejä mistään poikkeavasta tai vaillinnaisesta luonteenlaadusta, kuten niitä pitkään käsiteltiin.”

Kivimäki johtaa Suomen Akatemian kokemuksen historian huippuyksikön (2018–2025) ”Eletty kansakunta” -tutkimusryhmää. Vuosina 2023–2027 hän johtaa Tampereen yliopistossa Suomen Akatemian tutkimushanketta "Epätasa-arvoinen sota: Haavoittuvuus, stressi ja selviytyminen Suomen armeijassa toisen maailmansodan aikana".

Kivimäki on maininnut esikuvikseen muiden muassa Juha Siltalan, Ann-Catrin Östmanin ja Anders Ahlbäckin. Vuonna 2020 Kivimäki sai Suomalaisen Tiedeakatemian Humanistipalkinnon.

## Julkaisut
* *Murtuneet mielet: Taistelu suomalaissotilaiden hermoista 1939-1945*. Helsinki, WSOY, 2013.
* *Battled Nerves: Finnish Soldiers' War Experience, Trauma, and Military Psychiatry, 1941–44*. Väitöskirja. Tampere, omakustanne, 2013.
* *Finland in World War II: History, Memory, Interpretations*. Tiina Kinnunen and Ville Kivimäki (eds.), Leiden: Brill, 2012.
* "Between Defeat and Victory." *Scandinavian Journal of History*, Vol. 37, No. 4, 2012.
* *Sodassa kasvaneiden tunneperintö*. Jenni Kirves, Ville Kivimäki, Sari Näre ja Juha Siltala (toim.), Helsinki, WSOY, 2010.
* "Psykiatrien paperisota: Suomalaissotilaiden psyykkisten vammojen diagnoosit ja hoito toisen maailmansodan aikana." *Historiallinen Aikakauskirja*, Vol. 104, No. 3, 2006.
* *Ihminen sodassa: Suomalaisten kokemuksia talvi- ja jatkosodasta.* Tiina Kinnunen ja Ville Kivimäki (toim.), Helsinki, Minerva, 2006.

## Lähteet

## Aiheesta muualla
* Väitöstiedote 
* Tieto-Finlandia sotilaiden murtuneille mielille
Cryptodontia

**Cryptodontia** on sukupuuttoon kuollut permikaudella elänyt Dicynodontia-osalahkon terapsidien ryhmä. Siihen kuuluvat heimot: Rhachiocephalidae, Oudenodontidae ja Geikiidae. Cryptodontia on joskus luokiteltu myös heimoksi **Cryptodontidae**.  

## Luokittelu
*Lahko: Therapsida (terapsidit)
**Alalahko: Anomodontia
***Osalahko: Dicynodontia (dikynodontit)
****Kladi: **Cryptodontia**
*****Heimo: Rhachiocephalidae
******Suku: *[[Kitchinganomodon]]*
******Suku: *[[Rhachiocephalus]]* 
*****Heimo: Oudenodontidae
******Suku: *[[Australobarbarus]]*
******Suku: *[[Oudenodon]]*
******Suku: *[[Tropidostoma]]*
*****Heimo: Geikiidae
******Suku: *[[Idelesaurus]]*
******Suku: *[[Odontocyclops]]*
******Alaheimo: Geikiinae
*******Suku: *[[Aulacephalodon]]*
*******Suku: *[[Geikia]]*
*******Suku: *[[Pelanomodon]]*

### Fylogenia
Kammerer *et al.* (2011):


Tiedosto:Australobarbarus fossil.JPG|*[[Australobarbarus]]in* luuranko Helsingin Luonnontieteellisessä museossa
Tiedosto:Oudenodon baini.jpg|*[[Oudenodon bainii]]n* kallo Museum für Naturkundessä, Berliinissä


## Lähteet
Kastanjakiitäjä

**Kastanjakiitäjä** (*Streptoprocne rutila*) on kiitäjiin kuuluva lintulaji. Lajia tavataan Väli- ja Etelä-Amerikasta.

## Koko ja ulkonäkö
Kooltaan kastanjakiitäjä kasvaa 13&ndash;14 cm pitkäksi. Yleisväritykseltään lintu on hyvin tumman ruskea, lähes musta. Aikusuisilla linnuilla on kaulassaan ja niskassaan kastanjanruskea kaulus, joka voi olla naarailla epätaäydellinen tai puuttua kokonaan. Kastanjakiitäjä koirailla voi olla rinassaan vaaleammanruskeaa kuviointia. Kastanjakiitäjän pyrstö on pitkä ja siivet pitkät ja sirpinmuotoiset.

## Levinneisyys ja elintavat
Kastajakiitäjää tavataan Meksikosta Guyanaan ja Boliviaan ulotuvalta alueelta. Lajia tavataan niin alankomailta kuin vuoristoistakin. Kastanjakiitäjät liikkuvat tyypillisesti noin 10&ndash;20 yksilön parvina ja viettävät pitkiä aikoja liidellen ilmassa. Kastanjakiitäjien ravintoa ovat lentävät hyönteiset. Linnun lisääntymiskausi on toukokuusta elokuulle. Kuppimainen pesä sijaitsee kalliossa, luolassa tai rakennuksessa. Naaras munii tyypillisesti 2 valkoista munaa.

## Lähteet